b'\n_START_ARTICLE_\nKamnita hi\xc5\xa1a\n_START_PARAGRAPH_\nKamnita hi\xc5\xa1a, tudi Bezge\xc4\x8deva jama ali Bezgecova jama, je izvirna jama, ki je nastala kot splet podzemeljskih rovov v ve\xc4\x8d nadstropjih. Podzemeljski rovi odvajajo vodo z vzhodnega obmo\xc4\x8dja osamelega krasa Ponikovske planote med Savinjsko in \xc5\xa0ale\xc5\xa1ko dolino._NEWLINE_Jama ima ve\xc4\x8d vhodov na koncu zatrepne doline. Rovi so ponekod zasigani. Zgornji del jame se imenuje Kamnita hi\xc5\xa1a, v njej pa so na\xc5\xa1li kosti jamskega medveda in ostanke lon\xc4\x8dene posode z ornamentom. Skupna dol\xc5\xbeina rovov je 800 m._NEWLINE_Jama je zavarovana kot podzemeljski geomorfolo\xc5\xa1ko-hidrolo\xc5\xa1ki naravni spomenik.'